Григор започна с перфектна комбинация и разтягане максимално на съперника чрез остри форхенди от основната линия, преди да запише уинър. Следващата размяна от бекхенд бе прекъсната от Димитров с минаване от другата страна на ракетата, а това стана причина Джокович да прати топката в аут. Сърбинът показа отлична защита на бекхенд в последвалия момент и Димитров прати слайс в мрежата за 30-15, а после първата двойна грешка в мача доведе до 30-30. Хасковлията обаче реализира моментално втория си ас, а го допълни с още един невърнат сервис към бекхенда за 4:2.